**Հ Ի Մ Ն Ա Վ Ո Ր Ո Ւ Մ**

**«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԵՎ «ԹԱՆԿԱՐԺԵՔ ՄԵՏԱՂՆԵՐՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Անհրաժեշտությունը**

«Եվրասիական տնտեսական միության շրջանակներում թանկարժեք մետաղների և թանկարժեք քարերի հետ գործառնությունների իրականացման առանձնահատկությունների մասին» Համաձայնագրի բխող նորմատիվ իրավական ակտերի ընդունումը:

1. **Ընթացիկ իրավիճակը և խնդիրները**

2021 թվականի մայիսի 24-ին ուժի մեջ է մտել «Եվրասիական տնտեսական միության շրջանակներում թանկարժեք մետաղների և թանկարժեք քարերի հետ գործառնությունների իրականացման առանձնահատկությունների մասին» համաձայնագիրն (այսուհետ՝ Համաձայնագիր)։

Համաձայնագիրը պարունակում է բազմաթիվ դրույթներ (պահանջներ), որոնք սահմանում են Եվրասիական տնտեսական միության (ԵԱՏՄ) տարածքում թանկարժեք մետաղների և թանկարժեք քարերի շրջանառության միասնական պայմաններ ԵԱՏՄ անդամ բոլոր պետությունների համար։ Այն հնարավորություն կտա անդամ պետությունների տնտեսվարող սուբյեկտներին շրջանառել ԵԱՏՄ ամբողջ տարածքում իրենց ոսկերչական և ադամանդագործական արտադրանքն առանց լրացուցիչ վարչարարության։

Նշվածի նպատակով անհրաժեշտ է կատարել Համաձայնագրով սահմանված բոլոր պահանջները (այդ թվում՝ օրենսդրական կարգավորումների միջոցով), համահունչ դարձնելով ոլորտին վերաբերող բոլոր իրավական ակտերը։

Հաշվի առնելով վերոգրյալը՝ անհրաժեշտություն է առաջացել ազգային իրավական ակտերը ներդաշնակեցնել Համաձայնագրով սահմանված դրույթների պահանջներին։

Մասնավորապես, ներկայացված փաթեթով մի շարք փոփոխություններ է իրականացվել «Թանկարժեք մետաղներների մասին» օրենքում լրացումներ և փոփոխություն կատարելու մասին», «Վարչական իրավախախտումների վերաբերյալ» Հայաստանի Հանրապետության օրենսգրքում լրացում կատարելու մասին» ՀՀ օրենքներում։

Նախագծով «Թանկարժեք մետաղներների մասին» օրենքից հանվել է նաև տուգանքներին վերաբերվող դրույթները, քանի որ նույն տուգանքները սահմանված են «Վարչական իրավախախտումների վերաբերյալ» Հայաստանի Հանրապետության օրենսգրքում, հետևաբար այլ օրենքով տուգանքների սահմանման կրկնությունը գտնում ենք ոչ նպատակահարմար։

Սույն իրավական ակտերից հետո նախատեսվում է մշակել երկրորդ մակարդակի իրավական ակտեր։

Միևնույն ժամանակ «Վարչական իրավախախտումների վերաբերյալ» Հայաստանի Հանրապետության օրենսգրքում լրացում կատարելու մասին» ՀՀ օրենքի նախագծով տուգանքների չափերի բարձրացումը պայմանավորված է, օրենքի սահմանած պահանջների խախտման դեպքում կիրառվող պատժամիչոցի համաչափության տրամաբանությամբ , մասնավորապես «թույլ» պատժամիջոցի առկայության պարագայում կարող է առաջանալ օրենքի խախտման գայթակղության ռիսկեր։ Ինչպես նաև, հաշվի առնելով, որ այդ ապրանքները շրջանառվելու են ԵԱՏՄ տարածքում, պատժամիջոցի խստացման առաջարկ արվել է նաև ԵԱՏՄ մոնիթորինգ խմբի կողմից, որպեսզի նաև ապահովվի պատժամիջոցների ներդաշնակությունը ԵԱՏՄ տարածքում։

**3․Կարգավորման նպատակը և բնույթը**

Սույն իրավական ակտի կարգավորման նպատակն է ազգային իրավական ակտերը ներդաշնակեցնել Համաձայնագրով սահմանված դրույթների պահանջներին։

**4․Նախագծի մշակման գործընթացում ներգրավված ինստիտուտները**

Նախագիծը մշակվել է ՀՀ էկոնոմիկայի նախարարության կողմից:

**5**․**Ակնկալվող արդյունքը**

Սույն իրավական ակտի ընդունման արդյունքում նախատեսվում է ներպետական օրենսդրությունը համահունչ դարձնել Համաձայնագրով սահմանված նորմերի պահանջներին։

6․ **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**- Փաթեթը բխում է է ՀՀ կառավարության 2021-2026թթ. ծրագրի «2․Տնտեսություն» բաժնի՝ «Արտաքին տնտեսական քաղաքականություն և արտահանման խթանում» ենթաբաժնից։